**Ostoros Községi Önkormányzat**

**14/2015.(IX.30.) önkormányzati rendelete**

**a Bursa Hungarica Felsőoktatási Önkormányzati Ösztöndíjrendszer**

**helyi szabályairól szóló 9/2014. (X. 4.) önkormányzati rendelet módosításáról**

**(egységes szerkezetben)**

Ostoros Községi Önkormányzat Képviselő-testülete az Alaptörvény 32. cikk (2) bekezdésében kapott felhatalmazás alapján és a 32. cikk (1) bekezdés a.) pontjában meghatározott feladatkörében eljárva önkormányzati rendeletét az alábbiak szerint módosítja:

1. **§**

A rendelet 3. § (1) bekezdése az alábbiak szerint módosul:

„(1) Az ösztöndíjra való jogosultság megállapítása szempontjából szociálisan rászorulónak kell tekinteni azt a pályázót, akinek családjában az egy főre jutó havi jövedelem nem haladja meg a mindenkori öregségi nyugdíj legkisebb összegének 175 %-át.”

1. **§**

A rendelet 4. § (2) bekezdése az alábbiak szerint módosul:

„(2) A Humánerőforrás Bizottság a kérelmező és családja vagyoni helyzetének vizsgálatát rendelheti el, amennyiben valószínűsíthető, hogy a kérelmező életkörülményei nem felelnek meg a jövedelem-nyilatkozatban szereplő adatoknak. A vagyoni helyzet vizsgálata céljából a bizottság a kérelmező lakóhelyén környezettanulmányt készít. Amennyiben megállapítja, hogy az életkörülmények nincsenek összhangban a jövedelem-nyilatkozatban foglaltakkal, a pályázat elutasítható.”

1. **§**

A rendelet 7. § (1) bekezdése az alábbiak szerint módosul:

„(1) Az ösztöndíjra való jogosultság megállapítása a Humán Erőforrás Bizottság hatáskörébe tartozik, aki döntéséről köteles tájékoztatni a képviselő-testületet.”

1. **§**

Ostoros Községi Önkormányzat Képviselő-testületének Szervezeti és Működési Szabályzatáról szóló 11/2014. (XI. 28.) önkormányzati rendeletének I. melléklete Humánerőforrás Bizottság címe a következő francia bekezdéssel egészül ki:

„- dönt a Bursa Hungarica Felsőoktatási Önkormányzati Ösztöndíjrendszer helyi szabályairól szóló önkormányzati rendelet 7. § (1) bekezdése alapján az ösztöndíjra való jogosultság megállapításáról és a támogatás mértékéről”

1. **§**
   1. E rendelet kihirdetését követő napon lép hatályba.

**Kisari Zoltán Vasas Ágostonné**

**polgármester jegyző**

**A rendelet elfogadásra került: 2015. szeptember 28.**

**A rendelet kihirdetésre került: 2015. szeptember 30.**

**Vasas Ágostonné jegyző**